CELEX: 32021R2108
Language: bg
Date: 2021-11-29 00:00:00
Title: Регламент за изпълнение (ЕС) 2021/2108 на Комисията от 29 ноември 2021 година за изменение за 323-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

1.12.2021   
               
               
                  BG
               
               
                  Официален вестник на Европейския съюз
               
               
                  L 429/97
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2108 НА КОМИСИЯТА
         от 29 ноември 2021 година
         за изменение за 323-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на финансови средства и икономически ресурси по смисъла на посочения регламент.
                  
               
                     (2)
                  
                  
                     На 23 ноември 2021 г. Комитетът по санкциите към Съвета за сигурност на Организацията на обединените нации реши да добави едно вписване в списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (3)
                  
                  
                     Поради това приложение I към Регламент (ЕО) № 881/2002 следва да бъде съответно изменено.
                  
               
                     (4)
                  
                  
                     За да се гарантира ефективността на мерките, предвидени в настоящия регламент, той следва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 ноември 2021 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В приложение I към Регламент (ЕО) № 881/2002, в частта „Физически лица“, се добавя следното вписване:
            
                        1.
                     
                     
                        „Emraan Ali (ненадеждeн псевдоним: Abu Jihad TNT). Дата на раждане: a) 4.7.1967 г. Място на раждане: а) Rio Claro, Тринидад и Тобаго. Гражданство: a) Тринидад и Тобаго; б) Съединени американски щати. Паспорт №: a) TB162181 (паспорт на Тринидад и Тобаго, издаден на 27.1.2015 г., с изтекъл срок на 26.1.2020 г.); б) 420985453 (паспорт на Съединените американски щати, с изтекъл срок на 6.2.2017 г.). Национален идентификационен номер 19670704052 (Идентификационен номер в Тринидад и Тобаго). Адрес: а) Съединени американски щати (задържан, федерален център за задържане, регистрационен номер: 10423-509); б) #12 Rio Claro Mayaro Road, Rio Claro, Тринидад (предишно местонахождение 2008 г.—март 2015 г.); в) #7 Guayaguayare Road, Rio Claro, Тринидад (предишно местонахождение около 2003 г.); г) Съединени американски щати (предишно местонахождение януари 1991—2008 г.). Друга информация: а) Старши член на Ислямска държава в Ирак и Леванта (ИДИЛ), включена в списъка като Ал-Кайда в Ирак. Вербувал за ИДИЛ и инструктирал физически лица да извършват терористични актове в онлайн видеоклипове. б) Физическо описание: височина: 176 cm; тегло: 73 kg; телосложение: средно; цвят на очите: кафяв; цвят на косата: черен/плешив; цвят на кожата: кафяв; в) говори английски език. Дата на определянето по член 7г, параграф 2, буква и): 23.11.2021 г.“